CELEX: 62010TN0566
Language: mt
Date: 2010-12-15 00:00:00
Title: Kawża T-566/10: Rikors ippreżentat fil- 15 ta’ Diċembru 2010 — Ertmer vs UASI — Caterpillar (erkat)

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/27
            
         Rikors ippreżentat fil-15 ta’ Diċembru 2010 — Ertmer vs UASI — Caterpillar (erkat)
   (Kawża T-566/10)
   2011/C 55/48
   Lingwa tar-rikors: il-Ġermaniż
   
      Partijiet
   
   
      Rikorrenti: Jutta Ertmer (Tatsungen, il-Ġermanja) (rappreżentanti: A. Von Mühlendahl u C. Eckhartt, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Caterpillar, Inc. (Illinois, l-Istati Uniti)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u disinni) (UASI), tas-7 ta’ Settembru 2010, fil-Każ R 270/2010-1;
            
         
               —
            
            
               tiċħad l-appell ippreżentat minn Caterpillar Inc. fis-17 ta’ Frar 2010 kontra d-deċiżjoni tad-Diviżjoni tal-Kanċellament tal-UASI tat-8 ta’ Jannar 2010 fil-proċedimenti ta’ kanċellament Nru 2504 C;
            
         
               —
            
            
               tikkundanna lill-konvenut, u lil Caterpillar Inc., jekk tipparteċipa fil-proċeduri, għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali “erkat” għal prodotti fil-klassijiet 7 u 42
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: Caterpillar Inc.
   
      Dritt tat-trade mark tal-parti li qed titlob id-dikjarazzjoni ta’ invalidità: skont l-Artikolu 53(1)(a), it-talba kienet ibbażata fuq it-trade mark verbali nazzjonali u Komunitarja “CAT” u t-trade marks figurattivi nazzjonali u Komunitarji li jinkludu l-kelma “CAT” għal prodotti u servizzi fil-klassijiet 7 u 42.
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: l-appell ġie milqugħ u t-trade mark irreġistrata ġiet iddikjarata invalida;
   
      Motivi invokati: ksur tal-Artikolu 8 flimkien mal-Artikolu 75 tar-Regolament (KE) Nru 207/2009 (1), peress li d-deċiżjoni kkontestata ma tiżvelax fuq liema trade mark jew trade marks preċedenti l-Bord tal-Appell ibbaża d-deċiżjoni tiegħu li jilqa’ t-talba tal-parti l-oħra u peress li parti mill-motivazzjoni ġiet ikkuppjata minn deċiżjoni oħra; ksur tal-Artikolu 8(1)(b) tar-Regolament (KE) Nru 207/2009, peress li ma kienx hemm probabbiltà ta’ konfużjoni bejn it-trade marks kunfliġġenti; u ksur tal-Artikolu 8(5) flimkien mal-Artikolu 75 tar-Regolament (KE) Nru 207/2009, peress li t-trade marks figurattivi preċedenti ma għandhomx reputazzjoni u ma hemmx detriment għal jew vantaġġ meħud mill-karattru distintiv jew mir-reputazzjoni ta’ dawn it-trade marks.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).